বাড়ি ফিরে আসা কিশোরকে সঙ্গে নিয়ে তল্লাসি চালানো হচ্ছে বর্ধমান ও মেমারি সংলগ্ন এলাকায়। জানা যাচ্ছে, বাড়ি থেকে পনেরো থেকে কুড়ি হাজার টাকা নিয়ে যায় তারা। প্রত্যেকেই হাওড়া স্টেশন হয়ে পালায়।
 নিজস্ব প্রতিবেদন:  রীতিমতো ছক কষে বাড়ি ছেড়েছিল কুঁদঘাটের নিখোঁজ পাঁচ কিশোর-কিশোরী। তদন্তে নেমে পুলিসের হাতে উঠে আসছে একের পর এক চাঞ্চল্যকর তথ্য। তদন্তে জানা গিয়েছে, ঘটনার কয়েকদিন আগেই ওই কিশোর কিশোরীর বাড়ি থেকে নগদ টাকা ও সোনার গয়না খোয়া যায়। পুলিস মনে করছে, পালাবার জন্যই টাকার জোগাড় করেছিল তারা। বাড়ি ফিরে আসা কিশোরকে সঙ্গে নিয়ে তল্লাসি চালানো হচ্ছে বর্ধমান ও মেমারি সংলগ্ন এলাকায়। জানা যাচ্ছে, বাড়ি থেকে পনেরো থেকে কুড়ি হাজার টাকা নিয়ে যায় তারা। প্রত্যেকেই হাওড়া স্টেশন হয়ে পালায়। পুলিস জানিয়েছে, প্রথম দিকে ফিরে আসা যুবক ভুল তথ্য দিয়ে বিভ্রান্ত করার চেষ্টা করেছিল। ওই পাঁচ কিশোর কিশোরী প্রথমে হাওড়া স্টেশন থেকে ট্রেনে ওঠে। ফিরে আসা কিশোর শৌচাগারে যাবে বলে ব্যান্ডেল স্টেশনে নেমে পড়ে। পরে বর্ধমান যাওয়ার ট্রেনে উঠলেও মেমারি স্টেশনে নেমে বাড়ি ফিরে আসার সিদ্ধান্ত নেয় সে।